CELEX: 32010R1116
Language: hu
Date: 2010-12-02 00:00:00
Title: A Bizottság 1116/2010/EU rendelete ( 2010. december 2. ) az ír whiskey formájában exportált gabonafélék tekintetében a 2010/2011-es időszakban alkalmazandó együtthatók rögzítéséről

3.12.2010   
            
            
               HU
            
            
               Az Európai Unió Hivatalos Lapja
            
            
               L 317/1
            
         A BIZOTTSÁG 1116/2010/EU RENDELETE
   (2010. december 2.)
   az ír whiskey formájában exportált gabonafélék tekintetében a 2010/2011-es időszakban alkalmazandó együtthatók rögzítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1)
   
   tekintettel az 1784/2003/EK tanácsi rendeletnek az egyes szeszes italok formájában exportált gabonafélékre vonatkozó kiigazított visszatérítések rögzítése és odaítélése tekintetében történő alkalmazása egyes részletes szabályainak megállapításáról szóló, 2006. november 10-i 1670/2006/EK bizottsági rendeletre (2) és különösen annak 5. cikkére,
   mivel:
   
               (1)
            
            
               Az 1670/2006/EK rendelet 4. cikkének (1) bekezdése értelmében a visszatérítésre jogosultságot biztosító gabonamennyiség az a mennyiség, amelyet felügyelet alá helyeztek, lepároltak, továbbá amelyet a minden érintett tagállam számára évente rögzítendő együtthatóval súlyoznak. Ez az együttható az érintett szeszes italok exportált összmennyisége és forgalmazott összmennyisége közötti arányt fejezi ki, a szóban forgó mennyiségeknek az adott szeszes ital átlagos érlelési idejének megfelelő, években kifejezett időtartam alatti alakulására vonatkozóan megállapított tendencia alapján.
            
         
               (2)
            
            
               Az Írország által a 2009. január 1-jétől2009. december 31-ig terjedő időszakra vonatkozóan szolgáltatott információk alapján 2009-ben az ír whiskey esetében az átlagos érlelési idő öt év volt.
            
         
               (3)
            
            
               Ezért a 2010. október 1. és 2011. szeptember 30. közötti időszakra meg kell határozni az együtthatókat.
            
         
               (4)
            
            
               Az Európai Gazdasági Térségről szóló megállapodás 3. jegyzőkönyvének 10. cikke a Liechtensteinbe, Izlandra és Norvégiába irányuló kivitel tekintetében kizárja a visszatérítés odaítélésének lehetőségét. Továbbá az Unió megállapodásokat kötött egyes harmadik országokkal az export-visszatérítések eltörléséről. Következésképpen az 1670/2006/EK rendelet 7. cikkének (2) bekezdése alkalmazásában mindezeket figyelembe kell venni a 2010/2011-es időszakra vonatkozó együtthatók kiszámítása során.
            
         
               (5)
            
            
               Az ír whiskey formájában exportált gabonafélék tekintetében a 2009/10-es időszakban alkalmazandó együtthatók rögzítéséről szóló, 2010. január 28-i 81/2010/EU bizottsági rendeletnek (3) már nincs joghatása, mivel a 2009/2010-es évre alkalmazandó együtthatókra vonatkozik. A jogbiztonság és az egyértelműség érdekében az említett rendeletet hatályon kívül kell helyezni,
            
         ELFOGADTA EZT A RENDELETET:
   1. cikk
   A 2010. október 1-jétől2011. szeptember 30-ig terjedő időszakra vonatkozóan az 1670/2006/EK rendelet 4. cikkében előírt, Írországban az ír whiskey előállítására használt gabonafélékre alkalmazandó együtthatókat e rendelet melléklete rögzíti.
   2. cikk
   A 81/2010/EU rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   Ezt a rendeletet 2010. október 1-jétől2011. szeptember 30-ig kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 312., 2006.11.11., 33. o.
   
      (3)  HL L 25., 2010.1.29., 10. o.
   
      MELLÉKLET
      
                  Az Írországban alkalmazandó együtthatók
               
            
                  Alkalmazási időszak
               
               
                  Alkalmazandó együttható
               
            
                  az ír whiskey előállításához használt árpára (B. kategória) (1)
                  
               
               
                  az ír whiskey előállításához használt gabonafélékre (A. kategória)
               
            
                  2010. október 1-jétől2011. szeptember 30-ig
               
               
                  0,030
               
               
                  0,102
               
            
         (1)  Beleértve a malátává feldolgozott árpát is.